थानाध्यक्ष बाबूगढ़ ने बताया कि मंगलवार दोपहर सूचना मिली कि गोकशी के लिए एक कंटेनर में भरकर गोवंश ले जाए जा रहे हैं। इस सूचना पर पुलिस टीम ने अटूटा मोड़ के पास वाहनों की चेकिंग शुरू कर दी। इस दौरान दिल्ली की ओर से आ रही एक कंटेनर को जब रोकने का प्रयास किया गया तो वाहन चालक भागने लगा। पुलिस ने घेराबंदी कर कंटेनर को रोक लिया और तलाशी ली तो उसमें 19 मृत जबकि 26 जिंदा गोवंश मिले। गोवंशों को बुरी तरह कंटेनर में ठूंस कर रखा गया था। पुलिस ने वाहन चालक को पकड़ लिया, जबकि मौके से दो आरोपी फरार हो गए।